تہران (آن لائن) ایران اٹ تعینات روسی سلاہکار لیون زغاریان پارینے کہ ماسکو و تہران حکومت نا نیام اٹ رکھوک نظام نا ہلنگ نا معاہدہ ءِ پک کننگک۔ در ملکی خبررساں ادارہ نا رپورٹ نا رداٹ روس ایران آ رکھوک نظام S-400 ءِ بہا کیک، داکان مست تہران حکومت ماسکو آن S-300 نا رکھوک نظام ءِ دوئی کرینے۔ روسی سلاہکار نا پاننگ ئس کہ دا معاہدہ ءِ پک کننگ اٹ ہچ ءُ سختی اس اتنگ کن ہلیپنہ، ایران ءِ ایس 400 فضائی رکھوک نظام ءِ بہا کننگ اٹ ہچ ءُ گڑتی اس اف، امریکی پریشر ءِ ہچ ءُ حالیت اسے ٹی کاریم اٹ اتپنہ۔
